stanford-oval/wikipedia huggingface dataset:
אורי טולדנו
קריירה

בשנת 2021 השיק טולדנו את קריירת הסולו שלו תחת שם הבמה "KAYMA". סינגל הסולו הראשון של KAYMA, שנקרא "Onsitelover", יצא בחודש מאי של אותה שנה., ולווה בקליפ מרהיב שצולם בקייב מספר חודשים לפניי שפרצה מלחמת אוקראינה–רוסיה. השיר נכנס לפלייליסטים בתחנות הרדיו המובילות בישראל ובאירופה.
בנובמבר 2021 שחרר סינגל שני "Learn to Say No"

, שהגיע למקום הראשון במצעד הרדיו הרשמי של איטליה (Earone), מקום שלישי בשירים המושמעים ביותר בספוטיפיי איטליה, נכנס לפלייליסטים של תחנות הרדיו הגדולות בישראל, גרמניה ובפרט באיטליה שם התמקם כאחד האמנים המושמעים בארץ המגף. הקליפ של השיר אותו כתב וביים טולדנו בעצמו, נכנס לפלייסליסטים הרשמיים של MTV ו-VH1 באיטליה.
לאחר שני הסינגלים הראשונים, שחרר טולדנו EP ראשון בשם ״Mid Side Notes", שכלל 4 שירים ועוד ביצוע מיוחד לשיר (Onsitelover), מתוך לייב שצילם בכנסיית עמנואל יחד עם 11 נגנים וזמרי ליווי.
ביוני 2022 יצא לסיבוב הופעות בגרמניה יחד עם להקת לולה מארש, לה גם הפיק שני שירים באלבום "Shot Shot Cherry".
בקיץ 2022 הוזמן קיימא להופיע במספר פסטיבלים גדולים באיטליה בהם: Battiti live, שם הופיע מול קהל של כ-40,000 איש.
במסגרת פעילותו באיטליה, זכה לסיקור במגזינים הנחשבים Elle, billboard,
Panorama (magazine), Corriere della sera.
בדצמבר 2022, עם צאתו של הסינגל השלישי "Bad Blood",הוזמן קיימא להופיע בוותיקן באירוע בסימן שלום עולמי, שם גם הוזמן לפגישה עם האפיפיור פרנציסקוס. האירוע שודר בערוץ הטלוויזיה הממלכתי Canale5 לכ-60 מיליון צופים באיטליה. באירוע הופיע קיימא לצד אמנים בינלאומיים, כגון: Lee, Riccardo Cocciante José Carreras, Aka7.
ביוני 2023 ביצע קיימא את הופעת הבכורה שלו במועדון הבארבי בתל אביב, עם הבטחה לשחרר את אלבום הבכורה New Trying Outs ב-13 באוקטובר. עקב מאורעות ה-7 באוקטובר, נדחה תאריך יציאת האלבום ל-12 באפריל 2024. בדצמבר 2023, שחרר את השיר "Dancing on dust" לזכר הנרצחים בפסטיבל נובה.
דיסקוגרפיה

New Trying Outs (2024)
חיים אישיים

טולדנו חי במשותף עם דלית נמירובסקי ולו שני ילדים.
הערות שוליים

1 2 3 4  מיקי נירון, ‏שר וקיים, באתר ‏מאקו‏, 5 באוגוסט 2021
1 2 3 4  דינה חלוץ, "השם מחייב": אורי טולדנו, בנו של אבי טולדנו, שר באנגלית ולא מוותר על לק בציפורניים, באתר ynet, 24 בפברואר 2022
↑  "Learn To Say-no" (באיטלקית). Repubblica. 29 ביוני 2021. נבדק ב-29 ביולי 2021. {{cite web}}:  (עזרה)
↑  עמי פרידמן, האזינו: הבן של אבי טולדנו הוציא שיר, וזה בכלל לא מה שאתם חושבים, באתר ישראל היום, 29 ביולי 2021
↑  "Kayma e il nuovo singolo "Learn To Say No"" (באיטלקית). Spaghettimag. 30 במרץ 2022. נבדק ב-30 במרץ 2022. {{cite web}}:  (עזרה)
↑  "Tel Aviv's hottest new act KAYMA drops debut single "Onsitelover"" (באנגלית). Mundane. 24 במרץ 2022. נבדק ב-24 במרץ 2022. {{cite web}}:  (עזרה)
↑  גיל משעלי, ‏הכניסה הבינלאומית הכי גבוהה: אורי טולדנו מככב במצעדים באיטליה, באתר ‏מאקו‏, 7 באפריל 2022
↑  נועם כהן, ‏"לקחתי את הדבר שאני הכי אוהב לעשות ומיסחרתי אותו - הייתי רוכל של קניין רוחני", באתר ‏מאקו‏, 19 בספטמבר 2022
↑  נחשוני, שני (27 בינואר 2023). "סופרסטאר איטלקי: הבן של אבי טולדנו מופיע מול 40 אלף איש". נבדק ב-27 בינואר 2023. {{cite web}}:  (עזרה)
↑  Panorama (magazine) (24 בינואר 2023). "Learn to say NO" (באיטלקית). נבדק ב-24 בינואר 2023. {{cite web}}:  (עזרה)
↑  "Bad Blood NO" (באיטלקית). 24 בינואר 2023. נבדק ב-24 בינואר 2023. {{cite web}}:  (עזרה)
↑  Dailymotion (24 בינואר 2023). "Kayma presenta all'Adnkronos il nuovo LP 'Mid Side Notes' NO" (באיטלקית). dailymotion. נבדק ב-24 בינואר 2023. {{cite web}}:  (עזרה)
↑  Panorama (magazine) (27 בינואר 2023). "Bad Blood NO" (באיטלקית). נבדק ב-27 בינואר 2023. {{cite web}}:  (עזרה)
↑  גיל משעלי, ‏Kayma נכנס עם השיר החדש לפלייסט ברדיו המוביל באיטליה, באתר ‏מאקו‏, 29 בינואר 2023
↑  גיל משעלי, ‏הזמר הישראלי שהוזמן ליום ההולדת של האפיפיור פרנציסקוס, באתר ‏מאקו‏, 18 בדצמבר 2022
↑  "KAYMA-Barby" (באנגלית). Secret Tel Aviv. 6 באוקטובר 2022. נבדק ב-6 באוקטובר 2022. {{cite web}}:  (עזרה)
↑  בן ארי, דליה (5 באוקטובר 2023). "חם, מתחמם, לוהט: אחרי שכבש את איטליה, אורי טולדנו מסתער על ישראל". ). נבדק ב-5 באוקטובר 2023. {{cite web}}:  (עזרה)
| --- | --- |
בקרת זהויות :  NLI: 987010312734605171  VIAF: 36163271160512141068   WorldCat (עם VIAF): 36163271160512141068
ג'קסון הינקל

| --- | --- |

הינקל, 2022
 לידה:  11 בספטמבר 1999 (בן 25) סן קלמנטה, קליפורניה, ארצות הברית 
 מדינה:  ארצות הברית ארצות הברית
 השכלה:  תיכון סן קלמנטה 
 השקפה דתית:  נצרות
 בן או בת זוג:  אנה ליניקובה (2023–2023) 
 
ג'קסון הינקל (באנגלית: Jackson Hinkle; נולד ב-11 בספטמבר 1999) הוא פרשן פוליטי ומשפיען אמריקאי, מנחה את התוכנית האקטואליה "The Dive". הוא גם הופיע בערוצי חדשות ברשתות הכבלים האמריקאים, כמו Tucker Carlson Tonight (אנ') ו-One America News Network, ובתקשורת הממלכתית הרוסית, כמו ערוץ RT.
מבחינה פוליטית, הינקל מוגדר כשמרן, MAGA, "קומוניסט", איש ימין רדיקלי ואנטי-ציוני. נכון לנובמבר 2023, הוא אחד המשתמשים הוויראליים ביותר באתר המדיה החברתית "X" (טוויטר), ונחשב למפיץ הפייק ניוז הוויראלי ביותר ברשת זו. הוא נחסם מוואטסאפ, יוטיוב, אינסטגרם, ו-Twitch, עקב הפצת מידע שגוי ומטעה.
ביוגרפיה

הינקל נולד למשפחה נוצרית בסן קלמנטה, קליפורניה שבארצות הברית. בתקופת חטיבת הביניים היה חבר במועדון הגלישה, ניגן בגיטרה וצייר. סיים את בית הספר התיכון בשנת 2018. בתקופת לימודיו בתיכון הינקל החל לפעול למען הפחתת שימוש בפלסטיק. המודעות שלו לזיהום הסביבתי הגיעה מחוויות הגלישה שלו. במרץ 2016, בעודו בתיכון, הקים הינקל את ארגון הסביבה טים זיסו (השם הגיע בהשראת גיבור הסרט עמוק במים, סטיב זיסו), עמותה סביבתית שעוסקת בלובינג והתנדבות, כגון ניקוי חופים במחוז אורנג'.
הוא החל בפעילות פוליטית בתקופת התיכון כפעיל למען איכות הסביבה. מאוחר יותר הפעילות הפוליטית שלו הפכה לקונספירטיבית, כשהחל קמפיין נגד "איום האילומינטי". הינקל מתאר את עצמו כ"מרקסיסט-לניניסט שמרני אמריקאי". הוא ידוע בקידום תיאוריות קונספירציה וחסיד של מגה-קומוניזם. כמו כן הוא קורא לתומכים במעמד הפועלים להתחבר לתנועת MAGA. הוא ידוע גם בתמיכתו בנשיא רוסיה ולדימיר פוטין אף במהלך מלחמת רוסיה-אוקראינה, ובדעותיו הפרו-חמאסיות והאנטי-ישראליות במלחמת חרבות ברזל.
הינקל הפיץ דיסאינפורמציה ובעקבות כך הוא היה מעורב בכמה מחלוקות. התוכנית שלו ב-Twitch הוסרה עקב הפרת מדיניות והפצת מידע כוזב על מלחמת רוסיה-אוקראינה. בעקבות כך הגביר את פעילותו בטוויטר והחל להפיץ פרופגנדה אנטי-ציונית ופרו-חמאס, הכוללת הכחשת הטבח והאונס שביצעו המחבלים. הוא הפיץ טענות שקריות לפיהן תצלומים המראים אלימות קשות וגרפית ממתקפת הפתע של חמאס על ישראל באוקטובר 2023 זויפו באמצעות טכנולוגיית בינה מלאכותית וכן הפיץ דיסאינפורמציה על סיוע ארצות הברית לישראל והצבת חיל הנחתים של ארצות הברית ברצועת עזה. כמו כן הינקל סיפר על חייל דמיוני בשם באריב יריאל, כביכול הצלף הישראלי הטוב בצה"ל, אשר לכאורה נהרג על ידי חמאס.
ארגון ההאקרים הישראלי "We Red Evils" פרסם כי פרץ לחשבון הוואטספ של הינקל ומנע ממנו להיכנס לחשבון כתגובה על פעולותיו. בנוסף פרסמו כי פרצו לו לחשבון באפלקציית "לוקאלס" כדי למנוע ממנו גיוס כספים לצרכים אנטישמיים.
הינקל הואשם ביצירת תמונות אנטישמיות על ידי בינה מלאכותית (AI) באמצעות שירות העיבוד של Midjourney, ומצוטט לעיתים קרובות על ידי כלי תקשורת ממלכתיים ורשמיים ברוסיה ובאיראן.
חיים אישיים

היה מאורס לדוגמנית הרוסייה אנה ליניקובה (אנ'), זוכת מיס רוסיה 2022. אולם היא נפרדה ממנו ב-16 בדצמבר 2023, והודיעה שהיא חוזרת למולדתה בגלל הפצת השקרים שלו.
ג'ו מאזולה

| --- | --- |

 לידה:  30 ביוני 1988 (בן 36) ג'ונסטון, ארצות הברית 
 מכללה:  אוניברסיטת וירג'יניה המערבית (2006–2011)
 דראפט:  לא נבחר, 2011
 קבוצות כמאמן
 2011–2013 2013–2016 2016–2017 2017–2019 2019–2022 2022–:  גלנוויל סטייט (ע') פיירמונט סטייט (ע') מיין רד קלאוס (ע') פיירמונט סטייט בוסטון סלטיקס (ע') בוסטון סלטיקס
 הישגים כמאמן
 זכייה באליפות ה-NBA‏ (2024)
 
ג'וזף מאזולה (באנגלית: Joseph Mazzulla; נולד ב-30 ביוני 1988) הוא מאמן כדורסל אמריקאי המשמש כמאמן הראשי של בוסטון סלטיקס מליגת ה-NBA.
קריירת תיכון ומכללות

מאזולה למד בבית הספר התיכון בישוף הנדריקן ברוד איילנד, ונבחר לחמישיית העונה במדינה. הוא זכה בשלוש אליפויות רוד איילנד בבישוף הנדריקן, ובשנתו האחרונה קלע את סל הניצחון בגמר.
כפרשמן באוניברסיטת וירג'יניה המערבית עזר מאזולה למאונטיינירס לזכות בטורניר ההזמנה הלאומי 2007 תחת המאמן ג'ון ביליין. בטורניר אליפות המכללות בכדורסל 2008 רשם מאזולה 13 נקודות, 11 ריבאונדים ו-8 אסיסטים בניצחון בסיבוב השני על אוניברסיטת דיוק, אך לא שיחק בעונת 2008/09 בשל פציעה בכתף. לא היה בטוח שמאזולה יחזור לשחק שוב, אבל הוא התאמן במשך שעתיים ביום ועבר ניתוח מסוכן. באפריל 2009 הוא נעצר בעקבות קטטה בבר במורגנטאון, וירג'יניה המערבית, והושעה על ידי המאמן בוב האגינס. בעונת המשחק השלישית שלו נבחר מאזולה לקפטן ועזר לקבוצתו להעפיל לפיינל פור טורניר המכללות ב-2010 לאחר שקלע 17 נקודות במהפך ברבע הגמר על אוניברסיטת קנטקי. בשנתו האחרונה הוא העמיד ממוצעים של 7.7 נקודות ו-3.8 ריבאונדים למשחק.
בקריירת כדורסל המכללות שלו קלע מאזולה 700 נקודות ומסר 340 אסיסטים.
קריירת אימון > במכללות

זמן קצר לאחר שסיים את לימודיו בקולג' הוצעה למאזולה משרת אימון באוניברסיטת נובה סאות'איסטרן, אך הוא דחה אותה כדי לחפש הזדמנויות מקצועיות מעבר לים. לאחר שלא קיבל הצעות מקבוצות באירופה, בספטמבר 2011 הוא הצטרף לאוניברסיטת גלנוויל סטייט כעוזר מאמן. ב-2013 הוא מונה לעוזרו של ג'רוד קלהון בפיירמונט סטייט. בעונת 2016/17 שימש מאזולה עוזר מאמן במיין רד קלאוס מליגת הפיתוח של ה-NBA. הוא מונה למאמן הראשי של פיירמונט סטייט במרץ 2017. בעונתו השנייה הוביל מאזולה את הקבוצה למאזן 22–9 והופעה בטורניר חטיבה II של ה-NCAA ב-2019, שם הפסידה בסיבוב הראשון 63–60 למרסיהארסט בהארכה.
קריירת אימון > בוסטון סלטיקס

ביוני 2019 מונה מאזולה לעוזר מאמן בבוסטון סלטיקס מה-NBA. הוא מונה למאמן ראשי זמני לאחר שאימה יודוקה הושעה לכל עונת 2022/2023 ב-22 בספטמבר 2022. ב-1 בדצמבר 2022 הוא נבחר למאמן החודש במזרח לאוקטובר ונובמבר, לאחר שהסלטיקס פתחו את העונה עם המאזן הטוב בליגה, 18–4. ב-30 בינואר 2023 הוא מונה למאמן קבוצת יאניס במשחק האולסטאר של ה-NBA ‏2023 והוביל אותה לניצחון במשחק. ב-16 בפברואר מונה מאזולה רשמית למאמן הראשי וחוזהו הוארך.
בעונת 2023/2024 הוביל מאזולה את בוסטון למאזן הטוב בליגה, 64–18, ולזכייה 18 באליפות ה-NBA לאחר ניצחון בגמר 4–1 על דאלאס מאבריקס. בכך הפך מאזולה בגיל 35 למאמן הצעיר ביותר מאז ביל ראסל ב-1969 שזוכה באליפות.
חיים אישיים

מאזולה נולד בג'ונסטון, רוד איילנד. אביו, דן, שיחק כדורסל מכללות באוניברסיטת בראיינט ובקבוצות בצ'ילה. הוא נפטר מסרטן באפריל 2020. אחיו הצעיר, ג'סטין, שיחק באוניברסיטת ג'ורג' וושינגטון ובאוניברסיטת ורמונט. למאזולה ואשתו שני ילדים.
מאזולה הוא קתולי אדוק. לאחר מתקפת הפתע של חמאס ב-7 באוקטובר 2023 הביע מאזולה תמיכה בישראל ואמר כי "העולם צריך להכיר בסבל של היהודים" וש"צריכות להיות הרבה מחשבות ותפילות עם האנשים בישראל".
הערות שוליים

1 2 3  Mazzulla enjoys coaching after great hoops career at WVU, The Register-Herald, ‏28 באפריל 2015
1 2 3  פיט ת'אמל, ‏West Virginia Rides a Guard in Full Revival, New York Times, 26 במרץ 2010
↑  New England native Joe Mazzulla comes full circle with new role as Celtics assistant coach, Telegram & Gazette, ‏4 ביולי 2019
1 2  Former WVU guard Joe Mazzulla named new Fairmont State men’s basketball coach, Charleston Gazette-Mail, ‏28 במרץ 2017
1 2  Fairmont State coach Joe Mazzulla, ex-WVU standout, hired by Celtics, WV Metro News, ‏24 ביוני 2019
↑  Joe Mazzulla lands assistant coaching job, ESPN, ‏26 בספטמבר 2011
↑  בוסטון השעתה את מאמנה לשנה בעקבות הרומן עם עובדת המועדון, באתר ynet, 23 בספטמבר 2022
↑  Boston Celtics Suspend Head Coach Ime Udoka, בוסטון סלטיקס, ‏22 בספטמבר 2022
↑  Monty Williams, Joe Mazzulla named NBA Coaches of the Month, NBA, ‏1 בדצמבר 2022
↑  Celtics' Joe Mazzulla named coach of Team Giannis in 2023 All-Star Game, NBA, ‏30 בינואר 2023
↑  כבר לא מאמן זמני: בוסטון הודיעה על מינויו של ג'ו מאזולה, באתר וואלה, 16 בפברואר 2023
↑  הכי צעיר מאז ביל ראסל: ג'ו מאזולה עשה היסטוריה, באתר ONE‏, 18 ביוני 2024
↑  R.I. loses 2 legendary hoops coaches, Providence Journal, ‏23 באפריל 2020
↑  George Washington transfer Justin Mazzulla commits to UVM basketball, Burlington Free Press, ‏25 בנובמבר 2019
↑  Joe Mazzulla Writes Touching Letter to West Virginia, Mountaineer Sports, ‏3 ביולי 2019
↑  Joe Who? Everyone in Rhode Island knows Johnston Joe Mazzulla, Kevin McSports, ‏6 באוקטובר 2022
↑  מאמן בוסטון תומך בישראל: "העולם צריך להכיר בסבל של היהודים", באתר וואלה, 9 באוקטובר 2023
↑  "שום דבר לא חשוב יותר ממה שקורה בישראל", באתר ערוץ הספורט, 9 באוקטובר 2023
↑  "המחשבות והתפילות צריכות להיות עם ישראל", באתר ONE‏, 9 באוקטובר 2023
מאזולה בגמר אליפות התיכונים של רוד איילנד, 2005
בית החולים א-רנתיסי

| --- | --- |
אין תמונה חופשית
 על שם:  עבד אל-עזיז א-רנתיסי
 מאפייני הארגון
 סוג:  בית חולים לילדים
 בעלים:  משרד הבריאות של רצועת עזה
 היסטוריה
 תאריך ייסוד:  11 בנובמבר 2007
 גאוגרפיה
 מיקום:  עזה, הרשות הפלסטינית
 קואורדינטות:  31°31′59″N 34°27′37″E﻿ / ﻿31.533055555556°N 34.460277777778°E﻿ / 31.533055555556; 34.460277777778
  (למפת עזה מוגדלת) בית החולים א-רנתיסי(למפת עזה רגילה) בית החולים א-רנתיסי he
 
בית החולים א-רנתיסי (בערבית: مستشفى الرنتيسي) הוא בית חולים לילדים (אנ') הממוקם בצפון העיר עזה ברצועת עזה, כחלק מבית החולים נאצר. בית החולים מכיל כ-30 מיטות אשפוז. בית החולים קרוי על שמו של עבד אל-עזיז א-רנתיסי, טרוריסט פלסטיני, ממייסדי תנועת חמאס ורופא ילדים.
היסטוריה

העבודות להקמת בית החולים החלו ב-2003 והסתיימו ב-2006, אך בית החולים החל לפעול ב-11 בנובמבר 2007, ונפתח רשמית רק ב-23 באפריל 2008.
בשנת 2019 נחנך בבית החולים מרכז לטיפול בסרטן בילדים, על שטח של 2,500 מ"ר.
במאי 2020, ביוזמתו של איש העסקים מיכאל מירלשוילי, התקינה חברת ווטרג'ן הישראלית בבית החולים מכשיר שמפיק מים מהלחות שבאוויר. יוזמה זו נועדה לספק מי שתייה נקיים ובטוחים לצוות ולמטופלים של בית החולים, וזאת כפתרון למשבר המים ברצועת עזה.
היסטוריה > תשתית טרור בבית החולים

במהלך מלחמת חרבות ברזל ולקראת פשיטה ישראלית לאזור בית החולים הוחלט לפנות אותו מיושביו. בית החולים נכבש על ידי שייטת 13 וגדוד צבר שפעל תחת חטיבה 401 של צה"ל עוד באותו השבוע. לאחר הפינוי, נחשף על ידי דובר צה"ל כי במרתף בית החולים נמצא מאגר גדול של אמל"ח (בהם רקטות נגד טנקים, רימוני יד, מטעני חבלה, גרזנים ואפודי מגן) בנוסף, צה"ל אמר שייתכן כי במקום זה הוחזקו בני ערובה שנחטפו מישראל. העדויות שהציג צה"ל לשימוש צבאי במרתף כללו אופנוע עם חור מכדור ירי ממתקפת הפתע על ישראל וכן בקבוקי תינוקות וחיתולים המעידים על תינוקות שנחטפו והוחזקו כבני ערובה במקום. כמו כן נמצאו כיסא עם חבלים ושירותים מאולתרים שסימנו, לטענת צה"ל, תשתיות להחזיק בני ערובה למשך זמן ממושך, וכן כניסה לאחת ממנהרות הלחימה של הארגון. בדצמבר 2023 חשפו כוחות יהל"ם, שייטת 13 וצק"ח 14 רשת מנהרות טרור ארוכה ומסועפת מתחת לבית החולים א-רנתיסי, ובה תשתיות חמאס אסטרטגיות ופירים רבים. המנהרה חיברה את בית החולים למספר אזורים ברחבי עזה. ב-27 בדצמבר 2023, אחרי מיפוי המנהרות על ידי לוחמי סמו"ר, פוצצו כוחות חיל ההנדסה הקרבית את מנהרות הטרור.
מחלקות

בבית החולים מחלקות גסטרואנטרולוגיה, רפואת ריאות, נפרולוגיה, נוירולוגיה, קרדיולוגיה, אנדוקרינולוגיה, המטולוגיה ואונקולוגיה. כן יש בבית החולים יחידת טיפול נמרץ ומרפאות חוץ.
הערות שוליים

↑  Solar Electrification of the Health System in the Gaza Strip: Opportunities & Challenges, June 2019
1 2  THE SITUATION OF CANCER PATIENTS IN THE GAZA STRIP, PCHR, 2020, pages 9-10
↑  Gaza gets new center for treating children with cancer, The electronic Intifada, february 1, 2019
↑  AP; TOI STAFF (2020-05-06). "Israeli billionaire hopes to bring water to parched Gaza". The Times of Israel.
↑  צפו: הסטארט-אפ הישראלי שכבש את עזה, באתר "סרוגים", 6 באוקטובר 2020
↑  כך כבש צה"ל את מפקדת הטרור מתחת לבית החולים 'רנתיסי' | צפו בתיעוד, באתר מעריב אונליין, 14 בנובמבר 2023
↑  Bob, Yonah Jeremy (2023-11-13). "Hamas hid hostages under Rantisi hospital, IDF reveals in Gaza". Jerusalem Post. נבדק ב-2023-11-14.
↑  ניר דבורי, ‏דובר צה"ל: חשד שחטופים ישראלים הוחזקו בבית החולים רנתיסי בעזה, באתר ‏מאקו‏, 13 בנובמבר 2023
↑  לילך שובל, דובר צה"ל: "סימנים מעידים לכך שחמאס החזיק חטופים בבית חולים רנטיסי - נמצא בקבוק של תינוק", באתר ישראל היום, 13 בנובמבר 2023
↑   הושמדו 3 פירי מנהרת טרור של חמאס שהובילו לעיר עזה, באתר צה"ל, 27 בדצמבר 2023.
↑  יואב זיתון, בפיצוץ אדיר: כוחות הנדסה השמידו רשת מנהרות מתחת לביה"ח רנתיסי | תיעוד, באתר ynet, 27 בדצמבר 2023.
ערך זה הוא קצרמרבנושא הרשות הפלסטינית. אתם מוזמנים לתרום לוויקיפדיה ו.
מוזיאון לונדון

| --- | --- |

 מידע כללי
 סוג:  מוזיאון היסטוריה
 כתובת:  Smithfield General Market 
 מיקום:  הסיטי של לונדון 
 מדינה:  הממלכה המאוחדת 
 הקמה ובנייה
 תקופת הבנייה:  ?–1976
 תאריך פתיחה רשמי:  1976
 תאריך פירוק:  2022
 קואורדינטות:  51°31′04″N 0°06′17″W﻿ / ﻿51.5179°N 0.1048°W﻿ / 51.5179; -0.1048
 www.museumoflondon.org.uk
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמוזיאון לונדון(למפת לונדון רגילה) קנט סארי בר. בקי. הרטפורדשייר אסקסמוזיאון לונדון(למפת הסיטי של לונדון רגילה) מוזיאון לונדון(למפת הסיטי של לונדון מוגדלת) מוזיאון לונדון
 
מרכבתו המוזהבת של הלורד ראש העיר של לונדון
מוזיאון העיר לונדון.
מוזיאון לונדון (באנגלית: Museum of London) היה מוזיאון שתיעד את ההיסטוריה של לונדון החל מהתקופה הפלאוליתית ועד ימינו. מיקום המוזיאון היה במרכז הסיטי של לונדון, בקרבת קתדרלת סנט פול. בדצמבר 2022 המוזיאון נסגר, ויעבור למיקום חדש בשנת 2026.
הקמה

המוזיאון, שנפתח בשנות ה-70 נמצא במבנה שנבנה כחלק מפרויקט שיקום הסיטי, והוא אחד מבנייני מתחם הברביקן. בגן המוזיאון מצויים חלקים מחומת העיר לונדון.
סניף נוסף של המוזיאון נמצא באזור הרציפים של לונדון - הדוקלנדס ונקרא המוזיאון בדוקלנדס. המוזיאון נמצא באייל אף דוגס בקרבת קנרי וורף. סניף זה מתמקד בהיסטוריה התרבותית והחברתית של אזור הרציפים.
מנהל המוזיאון מתקופת הקמתו ועד 1997 היה מקס הבדיץ' (Max Hebditch). בשנת 1997 מונה סיימון תורלי (Simon Thurley) כמנהל המוזיאון. מנהל המוזיאון הנוכחי הוא פרופסור ג'ק לומן (Jack Lohman).
הקמה > מוצגים

המוזיאון מציג את אוסף איגוד העיר לונדון שהוצג קודם לכן בבניין הגילדהול. גלריות המוזיאון מסודרות בסדר כרונולוגי ומציגות מוצגים ארכאולוגיים, דגמים, תמונות ותרשימים. המוזיאון מתמקד בעיקר בהיסטוריה הסוציאלית והכלכלית של העיר, תוך מתן דגש למוצגים ארכאולוגיים המציגים היבטים אלה, וכן להשפעת התרחבות העיר על היבטים אלה ועל חיי האוכלוסייה בעיר.
בשנת 2004 החל שדרוג של גלריות המוזיאון תוך כוונה להפוך את התצוגות לתצוגות אינטראקטיביות. במסגרת השיפוץ שודרגה הגלריה הפרהיסטורית הנקראת "לונדון שקדמה ללונדון" (London Before London) וגלריית ימי הביניים.
מוצגים בעלי עניין מיוחד הם:
מרכבתו המוזהבת של הלורד ראש העיר של לונדון.
שחזור רחוב בלונדון בתקופה הוויקטוריאנית.
ארון קבורה של רומאית עשירה, המכונה "הגבירה של הסיטי".
הארכיון לתולדות אשדוד

| --- | --- |

 מידע כללי
 סוג:  ארכיון עירוני 
 כתובת:  רחוב דרך ארץ 3, בית יד לבנים
 מיקום:  קריית התרבות ע"ש צבי צילקר,  אשדוד
 מדינה:  ישראל ישראל
 מנהל:  משה דרור
 הקמה ובנייה
 תאריך פתיחה רשמי:  1 במאי 2023
 קואורדינטות:  31°47′33″N 34°38′07″E﻿ / ﻿31.792382435937°N 34.635375656299°E﻿ / 31.792382435937; 34.635375656299
 www.arc-ashdod.com
  (למפת אשדוד מוגדלת) הארכיון לתולדות אשדוד(למפת אשדוד רגילה) הארכיון לתולדות אשדוד(למפת השפלה רגילה) הארכיון לתולדות אשדוד(למפת השפלה מוגדלת) הארכיון לתולדות אשדוד
 
הארכיון העירוני לתולדות אשדוד הוא ארכיון עירוני דיגיטלי מקוון שנפתח לציבור באשדוד בשנת 2023.
הוא נפתח לרגל חגיגות שנת ה-67 לעיר, במטרה לרכז ולחשוף בפני הציבור מידע היסטורי אודות התפתחותה של אשדוד. מנהל הארכיון מאז יולי 2022 הוא ד"ר משה דרור.
פעילות

הארכיון מיועד בכלליות ללימוד, מחקר וסקירה היסטורית ומכוון לקהל יעד מגוון של עובדי ציבור, אקדמאים, סטודנטים, תלמידים, עיתונאים, חוקרי גנאלוגיה, אדריכלים, תושבי העיר ומחוצה לה. הארכיון פתוח לכל באינטרנט.
בארכיון חומר דיגיטלי רב כגון פרוטוקולים, התכתבויות, פרסומים, תצלומים, מפות, כרזות, סרטים תיעודיים ועוד. הקבצים, התמונות ושאר הרשומות של הארכיון מצויים בחטיבות רבות של חומר מנהלי ותיעודי הכוללים מוסדות ציבוריים, בתי ספר, ארגונים קהילתיים, משפחות ואישים. כמו כן, מצויים בו אוספים אישיים של ראשוני העיר ובוניה, ונמצאים בבנייה אוספים של מוסדות ומפעלים שפעלו בעיר, כמו גם של גלי העלייה הרבים של אשדוד.
על מנת לעשות שימוש ברשומות, על הגולשים למלא טופס הזמנה דיגיטלי ולקבל את הפריטים המבוקשים בדואר אלקטרוני חוזר.
הארכיון ממוקם בבית יד לבנים ברחוב דרך ארץ 3 בקריית התרבות ע"ש צבי צילקר בעיר.
היסטוריה

הארכיון הושק בשנת 2023 לאחר שנגנז פרויקט של עיריית אשדוד מ-2018 לאיסוף מידע היסטורי אודות תולדות העיר. ההחלטה על הקמת הארכיון מחדש בתצורה דיגיטלית נעשתה בזמן כהונת ראש העיר ד"ר יחיאל לסרי. עבודת ההקמה מחדש הוטלה על משה דרור שנתמנה גם למנהל הארכיון. כוח האדם של הארכיון מורכב בעיקר ממתנדבים.
מספטמבר 2023 ועד פברואר 2024, התווספו לארכיון ספרי ותמונות המחזור של בתי הספר היסודיים והתיכוניים בעיר.
היסטוריה > מלחמת חרבות ברזל

באוקטובר 2023, במהלך מלחמת חרבות ברזל, הארכיון החל במבצע לאיסוף עדויות מתושבי העיר על חוויותיהם האישיות, סיפורי גבורה ומעשי חסד של תושבי העיר שנעשו תחת מתקפת הפתע של חמאס.
ראו גם

הספרייה העירונית של אשדוד
מוזיאון אשדוד לאמנות
מוזיאון גבורה ותהילה
המוזיאון לתרבות הפלשתים ע"ש קורין ממן
בית אריה קלנג
הערות שוליים

1 2 3  שמואל סרדינס, כל ההיסטוריה במקום אחד – הארכיון העירוני לתולדות אשדוד הושק חגיגית, באתר אשדוד נט, ‏1 במאי 2023
↑   הבתים הראשונים בעיר, רובע א', 1959, מתוך הארכיון העירוני לתולדות אשדוד
↑  עיריית אשדוד מקימה מרכז תיעודי, באתר IDEA, ‏באוקטובר 2018
↑  משיקים את הארכיון העירוני לתולדות אשדוד, באתר אשדוד10, ‏5 באפריל 2023
↑  אוסף ספרי המחזור של בתי הספר התיכוניים, בעמוד הפייסבוק של הארכיון העירוני לתולדות אשדוד, 20 בספטמבר 2023
↑  אוסף ספרי המחזור של בתי הספר היסודיים, בעמוד הפייסבוק של הארכיון העירוני לתולדות אשדוד, 15 בפברואר 2024
↑  הכרזה על מיזם איסוף העדויות מתושבים במהלך מלחמת חרבות ברזל, בעמוד הפייסבוק של הארכיון העירוני לתולדות אשדוד, 16 באוקטובר 2023
↑  מספרים היום ושומרים לדורות הבאים, באתר עיריית אשדוד, ‏אוקטובר 2023
הבתים הראשונים בעיר, רובע א', 1959
ד"ר משה דרור – מנהל הארכיון
ארז (קיבוץ)

| --- | --- |
מגדל שמירה ישן בקיבוץ ארזמגדל שמירה ישן מעל בתי קיבוץ ארז
מדינה: ישראל ישראל
מחוז: הדרום
מועצה אזורית: שער הנגב
גובה ממוצע: ‎41 מטר
תאריך ייסוד: 1949
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 662 תושבים
    - שינוי בגודל האוכלוסייה: ‎7.5% בשנה
 מפת מיקום  מפה דינמית   (למפת מערב הנגב מוגדלת) ארז(למפת מערב הנגב רגילה) ארז(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ארז(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ארז31°33′37″N 34°33′59″E﻿ / ﻿31.5602802094414°N 34.5664828178988°E﻿ / 31.5602802094414; 34.5664828178988  heמפת היישובים של מועצה אזורית שער הנגב (in English: Sha'ar HaNegev Regional Council) באדום - ארז בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://www.erez.org.il
קיבוץ אֶרֶז נמצא בצפון מערב הנגב בין אשקלון לשדרות. שייך למועצה אזורית שער הנגב.
הקמת הקיבוץ

הקיבוץ עלה על הקרקע בתאריך 26 באוקטובר 1949. מייסדיו היו מיוצאי הגדוד השלישי בחטיבת יפתח של הפלמ"ח שכמה מהם נלחמו באזור במבצע יואב. באוקטובר 1950 עבר הקיבוץ למקום בו היה עד שנת 1948 הכפר הערבי דימרה.
בשנת 1952, בזמן הפילוג בקיבוץ המאוחד, עזבה קבוצת חברים את ארז ועברה לקיבוץ צובה.
בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם  התפטרו לשם כך מעבודתם, ההתפטרות תיחשב להם כפיטורים. בהיותו אחד מיישובי עוטף עזה, ניתן לתושביו זיכוי ממס הכנסה בהתאם לסעיף 11 לפקודת מס הכנסה.
שם הקיבוץ

הקיבוץ נקרא על שם קבוצת מייסדיו, שרבים מחבריה לחמו במלחמת העצמאות במבצע יואב ושנקראה "ארז", שהוא אחד משמות העצים הנפוצים בתנ"ך כסמל לחוסן ולעמידות.
בשמו של הקיבוץ נקרא מעבר הגבול הסמוך "מעבר ארז" לרצועת עזה בקצה כביש מספר 4.
אתרים בקיבוץ וסביבתו

המעבר המרכזי בין רצועת עזה וישראל הנמצא בסמוך קרוי על שם הקיבוץ, "מעבר ארז".
במערב המשק נמצא אתר זיכרון ובו אנדרטה לעשרת חברי הגרעין המייסד שנפלו במלחמת העצמאות.
במרכז הקיבוץ התגלתה רצפת פסיפס המתארת גבר בלבוש המכונה "פריגי", המוביל טיגריס ונמרה המניקה גור. לפי החרסים, סגנון הרצפה ומטבע שנמצא במקום, מתברר שמדובר בבית עשירים שנבנה ככל הנראה במאה החמישית לספירה ונהרס לאחר אמצע המאה השישית.
תעשייה

בקיבוץ הוקם מפעל ארז מוצרים תרמופלסטיים ליצור יריעות פלסטיק משוריינות מסוגים שונים עבור איטום וקירוי מבנים ומכלים. מרבית מתוצרת המפעל מיוצאת.
חקלאות

גידולי שדה – ארז שותפה עם קיבוץ אור הנר בגידולי השדה. "אורן" השותפות מגדלת תפוחי אדמה למאכל ולתעשייה, אפונה, חימצה, חיטה וגידולי מספוא שונים
בקיבוץ מטע/ פרדס – פרדס קליפים של 240 דונם, ו-180 דונם מטע אבוקדו מזנים שונים.
חממות – לארז 20 דונם חממות בשיתוף עם חברה חיצונית לגידול ירקות
רפת – רפת חלב המייצרת 3 מיליון ליטר חלב, ופרות במרעים פתוחים לבשר
לול – לארז לול פיטום המגדל ב-5–6 מחזורים כ-1000 טון בשר
מכוורת עם כ-900 נחילים, המייצרת כ-30 טון דבש בשנה.